stanford-oval/wikipedia huggingface dataset:
המפלגה הפדרליסטית
ממשל אדמס, 1797-1801 > בחירות 1800

השלום של אדמס היה אהוד בקרב תומכי המפלגה, ונראה היה שיש לו סיכוי טוב להיבחר מחדש. אלמלא פשרת "שלוש החמישיות" (שנתנה לעבדים "שלוש חמישיות" מקול רגיל), הוא היה יכול להיבחר, כיוון שרוב המועצות המחוקקות הפדרליסטיות לא נתנו לבוחריהן לבחור אלקטורים מחשש לניצחון דמוקרטי. ג'פרסון שוב היה יריבו והפדרליסטים תקפו אותו כמהפכן מסוכן, מתנגד לדת, שיחליש את הממשלה, יפגע בכלכלה וילחם מול בריטניה. רבים האמינו שאם ג'פרסון יזכה בבחירות, יהיה זה סופה של ארצות הברית. הרפובליקנים תקפו את חוקי הזרים וההסתה, ואת המיסים החדשים, שגרמו לעוינות כנגד הממשלה.
הבחירות היו תלויות בניו יורק. האלקטורים שלה נבחרו בידי המועצה המחוקקת, ובגלל האיזון בין הצפון והדרום, הם יכריעו את הבחירות. ארון בר ארגן את תומכיו בניו יורק סיטי בבחירות למועצה המחוקקת, וניצח בבחירות למועצה בהפרש של כמה קולות, כשהוא מבטיח את היבחרו של ג'פרסון. כפרס על כך הוא נבחר למועמד לסגנות הנשיאות. המילטון, שידע שאין סיכוי לנצח בבחירות,[דרושה הבהרה] תקף את אדמס והחליש את מפלגתו.
חברי המפלגה הרפובליקנית תכננו לתמוך בג'פרסון ובבר באופן שווה, כדי לא להציג את מפלגתם כמפלגה מפולגת. אולם 73 האלקטורים הדמוקרטים-רפובליקנים תמכו בבר ובג'פרסון, ללא פיצול. דבר זה גרם לכך שבית הנבחרים נאלץ לשבור את השוויון. הפדרליסטים שלטו בבית הנבחרים ויכלו להכריע את הבחירות. רבים העדיפו את בר במקום ג'פרסון, אולם המילטון, ששנא את בר, תמך בג'פרסון. ג'פרסון ובר לא ניסו להילחם על בית הנבחרים. הודות להמילטון, ג'פרסון נבחר לנשיאות ובר לסגנו. הפדרליסטים האמינו שזה סופה של ארצות הברית. ג'פרסון נכנס לתפקידו וטען שכולם פדרליסטים ורפובליקנים. זאת הייתה הפעם הראשונה בה השלטון עבר בין שתי המפלגות, ללא שפיכות דמים. למרות הכל, לא הייתה מלחמה והממשלה לא נפלה. ג'פרסון החליט להטמיע את הפדרליסטים במפלגתו. אישים כג'ון קווינסי אדמס (בנו של אדמס) ורופוס קינג זכו למשרות דיפלומטיות בכירות, ללא עונש לאופוזיציה.
תקופת כהונתו הראשונה של ג'פרסון הייתה מוצלחת בעיקר בגלל רכישת לואיזיאנה, שרוב הפדרליסטים התנגדו אליה אולם המילטון תמך בה. לפני מותו של המילטון, כמה פדרליסטים ניסו לפתות את ארון בר להעביר את ניו יורק אל קונפדרציה חדשה של מדינות ניו אינגלנד שתפרוש מארצות הברית. המילטון מנע מבר להפוך למושל ניו יורק, וכך פגע בתוכנית. בר לא יכול היה לספוג כישלון שני בגלל המילטון, ואיתגר אותו לדו-קרב ביולי 1804, שהסתיים במותו של המילטון.
הפדרליסטים לא הצליחו למנוע מג'פרסון להיבחר שוב ב-1804, וכעת היו ללא מנהיג חזק לאחר מותו של המילטון. בניו אינגלנד, הפדרליסטים שמרו על כוחם, אולם עד 1812 כוחם ירד בהתמדה, והרפובליקנים השלימו את השתלטותם על המדינה. מנהיגים צעירים ניסו להעתיק אותם, אולם תדמיתם האריסטוקרטית מנעה תמיכה מצד הציבור. בדרום, הפדרליסטים איבדו את כוחם.
הפדרליסטים באופוזיציה > ממשל ג'פרסון

הפדרליסטים המשיכו להיות כוח מרכזי בניו אינגלנד וצפון-מזרח המדינה, אולם לא זכו שוב בנשיאות או בבחירות לקונגרס. לאחר מותם של וושינגטון והמילטון ופרישתו של אדמס, לפדרליסטים לא היה מנהיג חזק, פרט לג'ון מרשל, שמונה לבית המשפט העליון. מנהיגים צעירים כדניאל ובסטר הופיעו. המדיניות הפדרליסטית תמכה במפעלים, בנקים, וסחר על פני החקלאות, ולא זכתה לתמיכה במדינות המערביות. הם נתפסו כאריסטוקרטים ומתנגדים לדמוקרטיה. המפלגה זכתה לתמיכה במרילנד, אולם ב-1800 איבדה את כוחה בדרום ועד 1808 נעלמה משם.
מסצ'וסטס וקונטיקט היו מעוזיה של המפלגה, שם היא הייתה מאורגנת.
לאחר 1800, הפדרליסטים השפיעו בעיקר על בית המשפט. מרשל היה השופט העליון בין 1801 ו-1835, ובית המשפט הפך למגן החוקה והלאומיות האמריקנית.
הנשיא ג'פרסון הטיל חרם על בריטניה ב-1807, ומנע מספינות אמריקניות לסחור עם נמלים זרים. הרעיון היה שהבריטים תלויים באספקה האמריקנית ויתקפלו. במשך חמישה-עשר חודשים, החרם הרס את עסקי היצוא האמריקניים, שהיו באזורי בוסטון וניו יורק, וגרם למיתון בצפון-מזרח המדינה. ההברחות היו נפוצות וג'פרסון החליט לחזק את כוחות המשטרה יותר ממה שהפדרליסטים רצו. הציבור לא תמך בכך, והפדרליסטים התעוררו לחיים. הרפובליקנים בחרו במדיסון כמועמדם לנשיאות ב-1808. הפדרליסטים, שנפגשו בוועידה הלאומית הראשונה אי פעם, שקלו לבחור בג'ורג' קלינטון כמועמדם, אולם לבסוף תמכו בצ'ארלס קוטסוורת' פינקני פעם נוספת. מדיסון הפסיד בניו אינגלנד, פרט לורמונט, אולם ניצח בשאר המדינה והרפובליקנים ניצחו בבחירות לקונגרס. מדיסון ביטל את החרם ופתח את הסחר, כשהוא מתחיל בגישת "המקל והגזר". אם בריטניה וצרפת יסכימו להפסיק להפר את הנייטרליות האמריקנית, הוא טען, ארצות הברית תפסיק לסחור עם המדינה השנייה. נפוליאון גרם למדיסון להאמין שצרפת הסכימה לדרישותיו, ומדיסון פנה כנגד בריטניה, כשמלחמת 1812 החלה.
הפדרליסטים באופוזיציה > ממשל מדיסון

המדינה לחמה במהלך הבחירות ב-1812, והמלחמה הייתה הנושא החשוב. ניו אינגלנד וניו יורק, המעוזים הפדרליסטיים, התנגדו אליה, והמפלגה ניצחה שם בבחירות של 1812 ו-1814. בוועידה הלאומית השנייה שלהם ב-1812, הפדרליסטים, כמפלגה שתמכה בשלום, בחרו בדוויט קלינטון, ראש עיריית ניו יורק, ומתנגד למלחמה, כמועמדם. מדיסון הבטיח מלחמה חסרת פשרות מול בריטניה ושלום מכובד. קלינטון טען שמדיסון היה מנהיג חלש ושהאומה לא הייתה מוכנה למלחמה. ניו אינגלנד וניו יורק עמדו מאחוריו, אולם הוא היה זקוק למדינות הביניים. המפלגות המקומיות השתמשו בשיטות בחירות מתקדמות, כולל ועידות מועמדים ופרסום מצעי בחירות. הטמאני הול בניו יורק סיטי תמך במדיסון. הפדרליסטים הקימו מנגנון פוליטי משל עצמם במדינות הצפון כדי לשנע בוחרים לקלפיות. קלינטון זכה בניו ג'רזי, אולם מדיסון ניצח בפנסילבניה ונבחר מחדש בתמיכה של 59% מהקולות. הפדרליסטים השיגו עוד 14 מושבים בקונגרס.
התנגדות למלחמת 1812

מלחמת 1812 לא הייתה טובה בעבור האמריקנים במשך השנתיים הראשונות. בריטניה ריכזה את רוב צבאה במלחמה עם נפוליאון בונפרטה, אולם ארצות הברית לא הצליחה לנצח את הצבא הבריטי, ונחסמה בים בידי הצי הבריטי. הבריטים פשטו ושרפו את וושינגטון די. סי. ב-1814 ושלחו כוח צבאי כדי לכבוש את ניו אורלינס.
המלחמה לא הייתה אהודה בניו אינגלנד: הכלכלה שם הייתה תלויה בסחר, והמצור הבריטי איים להשמיד אותה. ב-1814, הצי הבריטי הצליח להדק את המצור.
בדצמבר, הפדרליסטים נפגשו בהרטפורד, ושקלו פרישה מהאיחוד. הם התנגדו לממשלה והציעו תיקונים חוקתיים כדי לפתור את בעיותיהם. הם דרשו עזרה ממשלתית מוושינגטון עקב הסחר שנפגע, ודרשו רוב של שני שלישים בקונגרס לפני שיוכרז חרם, תוכרז מלחמה או יצורפו מדינות חדשות. הפדרליסטים רמזו שאם הדרישות לא יענו, הם יפרשו מארצות הברית ויחתמו על הסכם שלום נפרד עם בריטניה.
אולם עד שהחל המשא ומתן עם בריטניה, המלחמה נגמרה, וניצחונו של אנדרו ג'קסון בקרב ניו אורלינס רומם את המורל האמריקני. נגרם נזק עצום למפלגה הפדרליסטית. היא נחשבה למפלגה בוגדנית ושפלה, ואיבדה את כוחה הפוליטי. מועמדה הנשיאותי האחרון היה רופוס קינג ב-1816, ומועמדה האחרון לסגנות הנשיאות (ריצ'רד סטוקסטון) התמודד ב-1820. לאחר סיום השנאה המפלגתית, האומה נכנסה ל"עידן הרגשות הטובים", כשרק מפלגה אחת התקיימה. לאחר סיום כהונתו של הקונגרס ב-1825, הפדרליסטים חוסלו בדלאוור ובמסצ'וסטס, כשב-1829 הם הצליחו לזכות בראשות עיריית בוסטון. בסוף 1828 המפלגה השתלטה על המועצה המחוקקת של דלאוור, ובסוף 1830, שלטה בסנאט במסצ'וסטס.
פרשנות

הפדרליסטים היו מחויבים לחירות. הם האמינו שהחירות היא הזכות החשובה באיחוד, שכל האנשים נולדו שווים, שקול העם הוא קדוש כמו קול האל, ושהשפעות מבחוץ עלולות לפגוע באמריקנים. הפדרליסטים קידמו מדיניות שהפכה לבסיס לשמרנות האמריקנית, כולל שלטון החוק תחת החוקה, ממשלה רפובליקנית, חילופי שלטון שלווים בבחירות, עליונות בית המשפט, כלכלה יציבה, דיפלומטיה פעילה והגנת ההון.
במונחים של "שמרנות קלאסית", הפדרליסטים לא היו קשורים לאריסטוקרטיה, המונרכיה או הדת האירופאית. החקלאים אמנם ראו את הפדרליסטים כאריסטוקרטים, אולם הפדרליסטים כהמילטון, מדיסון, מרשל ואדמס שאפו ליצירת רפובליקה בה הערכים שלהם ישגשגו.
הפדרליסטים היו מפלגת אנשי העסקים והשכירים בערים הגדולות שתמכו בממשל מרכזי חזק. המפלגה הייתה קשורה למדיניות המודרניזציה, העיור והתמיכה בבנקאות של אלכסנדר המילטון. מדיניותם כללה מימון החוב הלאומי ותשלום חובות המדינות לאחר מלחמת העצמאות, הקמת בנק לאומי, תמיכה ביצרנים ובפיתוח התעשייתי, ומימון האוצר בעזרת מכסי מגן. בנושאי חוץ, הפדרליסטים התנגדו למהפכה הצרפתית, לחמו מול צרפת, רצו יחסים טובים עם בריטניה ודרשו צבא וצי חזקים. העימותים שלהם מול הרפובליקנים התרחשו בגלל הבדלי סגנון. הפדרליסטים חששו משלטון האספסוף והעדיפו שהאליטה המלומדת תייצג את הציבור הכללי בממשלה הלאומית, ותמכו בכוח לאומי לעומת כוח המדינות. הרפובליקנים התנגדו לבריטניה, לבנקאים, לשכירים ולא רצו ממשל מרכזי חזק. הפדרליסטים, ובעיקר המילטון, התנגדו ל"עם", לצרפתים ולרפובליקנים. לבסוף, האומה שילבה בין שתי הגישות, ויצרה דמוקרטיה ייצוגית עם ממשל מרכזי חזק. בנוסף, בשנות העשרים של המאה התשע-עשרה, המדינה קיבלה את המערכת הדו-מפלגתית, בה שתי מפלגות מציעות את מרכולתן לבוחרים, והמנצחת זוכה ברוב במועצות המחוקקות ובקונגרס, ומקבלת את הנשיאות.
ככל שהזמן עבר, הפדרליסטים איבדו את תמיכתם בקרב הבוחר הממוצע ולא הצליחו לארגן את מפלגתם. הם נחלשו והרפובליקנים התחזקו. הפדרליסטים תמכו בבריטים מסיבות כלכליות ופילוסופיות- לארצות הברית היה יותר סחר עם בריטניה מאשר עם כל מדינה אחרת. הם התנגדו לחרם של ג'פרסון ולהכרזת המלחמה מול בריטניה בידי מדיסון. לאחר האופוריה הפטריוטית של אחרי המלחמה, הפדרליסטים איבדו מכוחם, ורוב חבריהם היו מבוגרים. צעירים מעטים הצטרפו אליהם, והבולט מביניהם היה דניאל ובסטר.
לאחר 1816, הפדרליסטים לא היו חזקים ברמה הלאומית, מלבד ג'ון מרשל ששלט בבית המשפט. הייתה להם תמיכה מקומית בניו אינגלנד, ניו יורק, מזרח פנסילבניה, מרילנד ודלאוור. לאחר קריסת המפלגה במהלך הבחירות של 1824, רוב הפדרליסטים שנשארו (כולל ובסטר) הצטרפו לרפובליקנים לשעבר כמו הנרי קליי ויצרו את המפלגה הרפובליקנית הלאומית, שיחד עם כוחות שהתנגדו לג'קסון יצרה את המפלגה הוויגית ב-1833. פדרליסטים כג'יימס ביוקנן תמכו בג'קסון.
הרפובליקנים הישנים סירבו ליצור קואליציה עם הפדרליסטים ויצרו אופוזיציה נפרדת, כיוון שג'פרסון, מדיסון, מונרו, ג'ון קלהון וקליי אימצו מדיניות פדרליסטית ופרשנות מרחיבה של החוקה כדי לרכוש את לואיזיאנה, ולאחר כישלון מלחמת 1812, העלו מכסים כדי להגן על המפעלים, יצרו את הבנק השני של ארצות הברית, קידמו צבא וצי חזקים וקידמו מדיניות של "שיפורים פנימיים". מדיניות זאת הייתה מנוגדת לפירוש המצומצם של החוקה. בית המשפט העליון השפיע לטובת מדיניות זאת, וגרם לפדרליסטים להיטמע במפלגה הרפובליקנית. המדיניות לאחר 1820 נתמכה בידי הפדרליסטים.
השם "פדרליסטי" נדחה בידי הוויגים, שטענו שהנרי קליי היה מנהיג המפלגה הרפובליקנית בקונגרס.
נשיאים מטעם המפלגה

| שם | דיוקן | מדינה | תקופת כהונה | מספר |
| --- | --- | --- | --- | --- |
ראו גם

אנטי-פדרליסטים
דיוקן של אלכסנדר המילטון (1806)
ג'ון אדמס
Be Careful

Be Careful (בעברית: תיזהר) הוא סינגל שהוקלט על ידי הראפרית האמריקאית קארדי בי, מתוך אלבום הבכורה שלה, Invasion of Privacy. השיר יצא לאור ב-29 במרץ 2018, כסינגל השלישי מתוך האלבום, כאשר קודמו הוא, "Bartier Cardi".
השיר הגיע למקום ה-11 במצעד הבילבורד הוט 100, וה-24 במצעד הסינגלים הבריטי.
רקע וכתיבה

השיר נכתב על ידי קארדי בי, בוי-1דה, אנדרסון הרננדז, אדם פיני, ירדן ת'ורפ, מרילין ברגמן, אלן ברגמן, רוברט דיגס, לורן היל, קליפורד סמית' וכולי והופק על ידי בוי-1דה, וינילרננדז ופרנק דוקס גם כן. איגוד תעשיית ההקלטות האמריקאי העניק לשיר את תואר הפלטינה המשולשת, על מכירות של למעלה משלושה מיליון עותקים במדינה.
עם כמה משירי האלבום הופיעה קארדי ב-"סאטרדיי נייט לייב", שם נודע גם כי היא נכנסה להיריון מהראפר אופסט.
וידאו קליפ

טרם הוציאה את הווידאו קליפ המלא של השיר, העלתה קארדי בי לערוץ ה-Vevo שלה אודיו של השיר, המציג את עטיפתו של הסינגל. האודיו זכה לוויראליות רבה, ונכון לדצמבר 2019, מונה הצפיות שלו עומד על למעלה מ-55 מיליון צפיות.
במאי באותה השנה, פרסמה קארדי בי את הקליפ הרשמי של השיר. הקונספט שלו הוא חתונה ומוות.
מיקומי שיא

בארצות הברית הצליח השיר להגיע אל המקום ה-11 ובכך הפך לחמישי של קארדי בי שעשה זאת.
|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  אוסטרליה | מצעד הסינגלים האוסטרלי | 65 |  |
|  אירלנד | מצעד הסינגלים האירי | 25 |  |
|  ארצות הברית | בילבורד הוט 100 | 11 |  |
|  ארצות הברית | מצעד שירי ה-R&B\היפ הופ | 8 |  |
|  ארצות הברית | מצעד השירים הקצביים | 1 |  |
|  ארצות הברית | מצעד האירפליי R&B\היפ הופ | 4 |  |
|  הממלכה המאוחדת | מצעד הסינגלים הבריטי | 24 |  |
|  הממלכה המאוחדת | מצעד שירי ה-R&B | 13 |  |
|  ניו זילנד | המצעד הניו זילנדי הרשמי | 39 |  |
|  סקוטלנד | מצעד הסינגלים הסקוטי | 79 |  |
|  פורטוגל | מצעד הסינגלים הפורטוגזי | 75 |  |
|  פלנדריה | אולטראטופ 50 | 19 |  |
|  צרפת | SNEP | 154 |  |
|  קנדה | קנדה הוט 100 | 24 |  |
|  שוודיה | סוורייטופליסטן | 6 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ארצות הברית | בילבורד הוט 100 | 59 |  |
|  ארצות הברית | מצעד שירי ה-R&B\היפ הופ | 32 |  |
|  ארצות הברית | מצעד השירים הקצביים | 21 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 3× | 3,000,000 |
| בריטניה (BPI) | כסף | 200,000 |
| קנדה (Music Canada) | זהב | 40,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 29 במרץ 2018 | הורדה דיגיטלית | אטלנטיק |  |
| ארצות הברית | 24 באפריל 2018 | רדיו שירים אורבניים עכשוויים | אטלנטיק • KSR |  |
הערות שוליים

↑  Cardi B Previews New Song Bartier Cardi Featuring 21 Savage - XXL, XXL Mag
1 2  "'God's Plan' Becomes Drake's Longest-Leading Hot 100 No. 1, The Weeknd Debuts at No. 4 & Migos Hit Top 10". Billboard. נבדק ב-2018-04-13.
↑  Official Singles Chart Top 100 | Official Charts Company, www.officialcharts.com (באנגלית)
↑  Be Careful - Cardi B | Songs, Reviews, Credits | AllMusic, AllMusic
↑  Gold & Platinum, RIAA (באנגלית)
↑  ET Canada (2018-04-09), Cardi B Reveals Pregnancy During 'SNL' Performance, נבדק ב-2018-04-13
↑  "Cardi B Reveals Pregnancy in 'SNL' Performance". Billboard. נבדק ב-2018-04-13.
↑  Cardi B - Be Careful [Official Audio], נבדק ב-2019-12-17
↑  Cardi B (2018-03-29), Cardi B - Be Careful [Official Audio], נבדק ב-2018-04-13
↑  Cardi B (2018-05-21), Cardi B - Be Careful [Official Video], נבדק ב-2018-05-21
↑  "Gold & Platinum - RIAA". RIAA (באנגלית אמריקאית). נבדק ב-2018-07-04.
↑  www.bpi.co.uk
↑  "Gold/Platinum - Music Canada". Music Canada (באנגלית אמריקאית). נבדק ב-2018-06-18.
↑  Be Careful - Single by Cardi B (בCanadian English), נבדק ב-2019-01-11
↑  Urban/UAC Future Releases | R&B, Hip Hop, Release Schedule and Street Dates | ..., web.archive.org, ‏2018-04-23
| קארדי בי |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Invasion of Privacy |  |
| מיקסטייפים | Gangsta Bitch Music, Vol. 1 • Gangsta Bitch Music, Vol. 2 |  |
| סינגלים | "Cheap Ass Weave" • "Bodak Yellow" • "MotorSport" • "Bartier Cardi" • "Be Careful" • "I Like It" • "Ring" • "Money" • "Please Me" • "Press" • "WAP" • "Up" • "Hot Shit" • "Bongos" |  |
| השתתפות בסינגלים | "No Limit" • "La Modelo" • "Finesse (Remix)" • "Ahora Dice (Remix)" • "Girls" • "Dinero" • "Girls Like You" • "Who Want the Smoke?" • "Backin' It Up" • "Taki Taki" • "Twerk" • "Clout" • "South of the Border" • "Yes" • "Writing on the Wall" • "Me Gusta" • "Wild Side" • "Rumors" • "No Love (Extended)" • "Shake It" |  |
| שירים אחרים | "Get Up 10" • "Drip" • "I Do" • "Bickenhead" • "Best Life" • "Thru Your Phone" • "She Bad" • "Money Bag" • "Champagne Rosé" • "On Me" • "Thotiana (Remix)" • "Wish Wish" • "Rodeo" • "Bet You Wanna" |  |
| --- | --- |
בקרת זהויות :  MusicBrainz release group: 21bebdf4-b5ae-4b0a-a5de-6780036a64ad  MusicBrainz work: cc076add-b2d2-4c09-ab40-e9a377829c3c
חסוס גאמס

חסוס גאמס דוארטה (בספרדית: Jesús Gámez Duarte; נולד ב-10 באפריל 1985), הוא כדורגלן עבר ספרדי ששיחק בעמדת המגן הימני.
קריירה

גאמס נולד בפואנחירולה שבקהילה האוטונומית אנדלוסיה. בין השנים 1997 ו-2000 שיחק בקבוצה המקומית קהילות פואנחירולה ובגיל 15 עבר למחלקת הנוער של מאלגה. בעונת 2003/2004 הוא התחיל את הקריירה המקצועית שלו, בקבוצת המילואים מאלגה ב', בליגה הספרדית השנייה. בעונת 2005/2006 קודם לקבוצה הראשונה של מאלגה, וערך את הופעת הבכורה שלו בלה ליגה ב-27 בנובמבר 2005, בהפסד 3-2 לחטאפה. בסיום העונה ירדה מאלגה לליגת המשנה.
בקיץ 2005 זכה גאמס עם נבחרת ספרד עד גיל 23 במדליית זהב בטורניר הכדורגל של משחקי הים התיכון.
בשתי העונות הבאות הפך גאמס לשחקן המועדף בעמדת המגן הימני, ובעונת 2007/2008 הופיע ב-35 משחקים, ובכך סייע למאלדה לחזור לליגה העליונה. בעונה שלאחר מכן הופיע גאמס בכמות דומה של משחקים כמו בעונה שלפני כן, וסייע למאלגה להגיע למקום השמיני בלה ליגה.
בקיץ 2011 נבחר גאמס לקפטן מאלגה. ב-29 בינואר 2012 ערך השחקן את הופעתו ה-200 במדי הקבוצה בליגה, בניצחון 1-2 את סביליה. באותה עונה סייע גאמס למאלגה להגיע להישג השיא שלה בלה ליגה, המקום הרביעי.
ב-15 במאי 2012 האריך גאמס את חוזהו במאלגה עד ליוני 2016. ב-21 באוקטובר אותה שנה האריך את חוזהו בקבוצה עד לשנת 2017. בעונת 2012/2013 סייע גאמס למאלגה להגיע לשלב רבע הגמר בליגת האלופות, בעונת הבכורה של הקבוצה במפעל.
ב-8 באוגוסט 2014 חתם גאמס על חוזה לשלוש שנים באלופת ספרד אתלטיקו מדריד. ב-8 ביולי 2016 חתם לשנתיים בניוקאסל יונייטד האנגלית.
תארים

הסופר קאפ הספרדי: 2014
מדליית זהב במשחקי הים התיכון: 2005
אטלנטיק רקורדס

| --- | --- |

 נתונים כלליים
 סוג:  חברת תקליטים
 מייסדים:  נסוהי ארטגון
 תקופת הפעילות:  1947–הווה (כ־77 שנים) 
 חברת אם:  וורנר מיוזיק גרופ 
 מיקום המטה:  ארצות הברית 
 משרד ראשי:  ארצות הברית
 מוצרים עיקריים:  תקליטים
  
 www.atlanticrecords.com
 
אטלנטיק רקורדס (באנגלית: Atlantic Records) היא חברת תקליטים אמריקאית, הידועה בעיקר בזכות השפעתה על הסגנונות הפופולריים; החברה הפכה את הסגנונות R&B, רוק אנד רול וג'אז לסגנונות פופולריים ומצליחים באמצע המאה העשרים. בעבר נחשבה החברה לאחת החברות העצמאיות החשובות באמריקה. כיום החברה נמצאת בבעלות וורנר מיוזיק גרופ.
בשנת 2023 פורסם כי אטלנטיק רקורדס היא חברת התקליטים הרביעית הגדולה ביותר ברחבי העולם, עם הכנסה שנתית של 4 מיליארד דולרים.
היסטוריה

אטלנטיק רקורדס הוקמה ב-1947 על ידי אהמט ארטגון והרב אברמסון.
בתחילת דרכה, שיווקה אטלנטיק בעיקר אמני ג'אז ו-R&B, כשבין כוכביה נמנה ריי צ'ארלס. על אף התמחותה העיקרית במוזיקה שחורה, הוציאה החברה גם כמה תקליטי קאנטרי. בתחילת שנות ה-50 הצטרף אל ארטגון ג'רי וקסלר ואחריו נסוהי ארטגון.
ב-7 בפברואר 1955 מונה נסוהי למנהל מחלקת הג'אז של החברה והחתים מספר אמנים, ביניהם צ'ארלס מינגוס וג'ון קולטריין; מאוחר יותר החליף אותו ג'ואל דורן.
טום דאוד היה טכנאי ההקלטות של החברה, ומאוחר יותר הוא מונה להיות מפיק מוזיקלי.
החברה הפכה לגורם משמעותי בתעשיית המוזיקה בשנות השישים, עם החתמת אמני פופ מוכרים כמו סוני ושר.
מספר חברות-בנות נוצרו או נקנו על ידי אטלנטיק: אטקו רקורדס נוסדה ב-1955 על ידי הרב אמברסון; ספארק רקורדס (חברת ההקלטה של ג'רי ליבר ומייק סטולר) נקנתה בנובמבר 1955. אחרים, כולל לאווה רקורדס, הפכו לחלק מחברת אטלנטיק. ב-1960 חתם וקסלר על חוזה קשרי הפצה בין אטלנטיק לבין חברת התקליטים מממפיס, סטאקס רקורדס. הקשר עם סטאקס נפסק ב-1968. אטלנטיק נקנתה על ידי האחים וורנר ב-1967, וכיום היא חלק מוורנר מיוזיק גרופ. בשנים 1968–1973, הייתה חתומה באטלנטיק להקת הרוק לד זפלין. ב-1973, ייסדה הלהקה את סואן סונג רקורדס, חברה שאלבומיה הופצו על ידי אטלנטיק. במאי 1988 חגגה החברה 40 שנים להיווסדה, וערכה הופעה ששודרה ב-HBO. בהופעה בת 11 השעות, ניגנו רבים מאמני החברה וגם כמה להקות רוק אגדיות שהתאחדו, כמו לד זפלין וקרוסבי, סטילס, נאש ויאנג (בהופעה ראשונה של דייוויד קרוסבי עם להקה לאחר שחרורו מהכלא). בתחילת שנות ה-90 החזיקה אטלנטיק ב-50% ממניות אינטרסקופ רקורדס, שהוציאה אלבומי גנגסטה ראפ מפורסמים – מהם רבים בשיתוף עם חברת דת' רואו רקורדס. בעקבות לחץ מקבוצות אקטיביסטיות שהתנגדו לגאנגסטה ראפ, טיים וורנר החליטה למכור את החלק של אטלנטיק באינטרסקופ בשנת 1995.
לחברה היו כמה עסקאות עם חברות עצמאיות כמו מאסט דיסטרוי (שהביאה את גולדי לוקין צ'יין ודה דרקנס לחברה) ו-VP רקורדס בג'מייקה, הבית של אמני רגאיי כמו שון פול. קרייג קאלמן הוא יושב הראש של אטלנטיק רקורדס. אהמט ארטגון שימש כיושב ראש המייסד עד מותו ב-14 בדצמבר 2006, בגיל 83. ב-2006, אסרה החברה על וירד אל ינקוביק להוציא את "You're Pitiful", פרודיה על השיר של ג'יימס בלאנט "You're Beautiful", בתואנה שזה "מוקדם מדי" בקריירה של בלאנט, ומתוך החשש שבלאנט יהפוך למוזיקאי של להיט אחד.ב-2007 חגגה החברה 60 שנים להקמתה עם שידור הסרט התיעודי מסדרת American Masters שנקרא "תקליטי אטלנטיק: הבית שאהמט בנה", ועל ידי הפצת של הדיסק "חגיגות 60 שנה לאטלנטיק: קלאסיקות רית'ם ובלוז שנבחרו על ידי אהמט ארטגון".
בספטמבר 2024, התבצע גל פיטורים גדול בחברה בעקבות עזיבתם של המנהלים הבכירים ג'ולי גרינוולד וקווין ליילס. כ-170 עובדים נפגעו מהפיטורים, שמתקיימים כחלק ממבנה דינמי שמתוכנן עבור החברה. בין העוזבים נמצאים בכירים כמו פול סינקלייר (מנכ"ל וסגן נשיא בכיר), מייקל קייסר (נשיא מוזיקה שחורה) ועוד. אליוט גריינג', המנכ"ל החדש של אטלנטיק, יתחיל את תפקידו ב-1 באוקטובר 2024.
הערות שוליים

↑  Brian Clark, The 10 Largest Record Labels in the World (2023), Musician Wave, ‏2022-07-07 (באנגלית אמריקאית)
↑  Atlantic Records founder Ahmet Ertegun dies, באתר MSN Today Music, ‏14 בדצמבר 2006
↑  James Sullivan, ‏Rock & Roll Founding Father Ahmet Ertegun Dies at 83, באתר הרולינג סטון, 14 בדצמבר 2006
↑  Leo Sacks, ‏The Soul of Jerry Wexler, באתר הניו יורק טיימס, 29 באוגוסט 1993
↑  Steve Jones, ‏Atlantic Records founder Ertegun dead at 83, באתר USA Today, ‏15 בדצמבר 2006
↑  TIM WEINER, ‏Ahmet Ertegun, Founder of Atlantic Records, Dies, באתר הניו יורק טיימס, 14 בדצמבר 2006
↑  C. Michael Bailey, ‏32 Jazz: Anthropology New and Old, באתר All About Jazz, ‏ספטמבר 1999
↑  Jason Ankeny, ‏Joel Dorn - Biography, באתר Allmusic
↑  Steve Kurutz, ‏Jerry Wexler - Biography, באתר Allmusic
↑  The Associated Press, ‏Atlantic Records Plans An 11-Hour Concert, באתר הניו יורק טיימס, 7 באפריל 1988
↑  Interscope Records, באתר Discogs
↑  Industry Icon Ahmet Ertegun Dies At 83, באתר הבילבורד, 14 בדצמבר 2006
↑  Rolling Stone, ‏"Weird Al" Yankovic Dishes On James Blunt, Discusses His Role As the Whitest, Nerdiest Rock Star Ever, באתר הרולינג סטון, 19 בספטמבר 2006
↑  Jem Aswad, Layoffs Begin at Atlantic Music Group, Variety, ‏2024-09-19 (באנגלית אמריקאית)
| --- | --- |
בקרת זהויות :  BnF: cb13873775z (data)  MusicBrainz: 50c384a2-0b44-401b-b893-8181173339c7
Stripped (מיני-אלבום)

| --- | --- |

 מיני-אלבום מאת פאוזיה
 יצא לאור:  6 באוגוסט 2020
 סוגה:  פופ
 שפה:  אנגלית
 אורך:  19:55
 חברת תקליטים:  אטלנטיק
Stripped (בעברית: חשוף) הוא המיני-אלבום הראשון של הזמרת-יוצרת המרוקאית-קנדית, פאוזיה. האלבום יצא לאור ב-6 באוגוסט 2020, על ידי חברת התקליטים אטלנטיק רקורדס.
רקע והכרזה

את כל שירי המיני-אלבום (פרט ל-"100 Bandaids"), פאוזיה הוציאה בשתי גרסאות שונות. גרסה אחת כסינגל וגרסה אחת כסינגל מתוך המיני-אלבום. ב-5 באוגוסט 2020, פאוזיה פרסמה פוסט בעמוד האינסטגרם שלה, אשר חושף את השעה בה המיני-אלבום ייצא. פאוזיה הפיקה, כתבה והלחינה את ששת שירי המיני-אלבום.
רשימת רצועות

| Stripped> מס' | Stripped> שם | Stripped> משך | Stripped>  | Stripped>  | Stripped>  | Stripped>  | Stripped>  | Stripped>  | Stripped>  |
| --- | --- | --- | --- | --- | --- | --- | --- | --- | --- |
| 1. | How It All Works Out - Stripped  | 3:24 |  |  |  |  |  |  |  |
| 2. | Bad Dreams - Stripped  | 2:51 |  |  |  |  |  |  |  |
| 3. | Tears of Gold - Stripped  | 4:10 |  |  |  |  |  |  |  |
| 4. | You Don't Even Know Me - Stripped  | 3:02 |  |  |  |  |  |  |  |
| 5. | 100 Bandaids - Stripped  | 3:38 |  |  |  |  |  |  |  |
| 6. | Born Without a Heart - Stripped  | 2:52 |  |  |  |  |  |  |  |
| משך כולל: | משך כולל: | 19:55 |  |  |  |  |  |  |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 6 באוגוסט 2020 | הזרמת מוזיקה • הורדה דיגיטלית | אטלנטיק רקורדס |  |
הערות שוליים

↑  Faouzia lança o aguardado EP de estreia “Stripped”, musicjournal, ‏2020-08-08 (באנגלית)
↑  surprise 🥺 i’ve put together an EP with all of my stripped releases from the past year + one that you haven’t heard yet 🤍 it will be available on all platforms tomorrow at 10am pt / 1pm et 🌫 i’m so excited !! :’)
↑  FAOUZIA – STRIPPED EP
↑  IStripped - EP by Faouzia on Apple Music, נבדק ב-2021-02-03
קהילת בית ישורון (יוסטון)

חזית משרדי קהילת בית ישורון
קהילת בית ישורון היא קהילה יהודית קונסרבטיבית ביוסטון, טקסס. זוהי קהילה יהודית ותיקה, המחזיקה בית כנסת מפואר, בעל אותו שם, בית ספר יסודי יהודי, צהרון, מערכת גני ילדים ומעונות יום, וכן מתחם לאירועים. חברי הקהילה ידועים בתמיכתם הרבה בישראל ובמלחמתם באנטישמיות.
הקהילה נוסדה בשנת 1891 בשם עדת ישורון. בשנת 1946 התמזגה עם קהילת בית אל וקיבלה את שמה הנוכחי. בשנת 2002 קלטה קהילת בית ישורון לשורותיה את כל חברי הקהילה היהודית האורתודוקסית שארית ישראל מוורטון, טקסס (אנ'), שהפסיקה להתקיים באופן עצמאי.
דוגמה לארכיטקטורת בית הכנסת של קהילת בית ישורון. האדריכלים לוין/בראון
האלמנטים הטיפוסיים של בית הכנסת כוללים חלונות ויטראז', ארון קודש, ונר תמיד (להבה נצחית), בעיצוב האמן דוד אסקלון
היסטוריה

בית ישורון נוצרה כמיזוג של הקהילות עדת ישורון ובית אל.